David Bowie
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
David Bowie var en britisk sanger, musiker og skuespiller. Bowies karriere var preget av brå forandringer. Med utpreget sans for teatralske effekter framstilte han forskjellige typer og skapte myter om sin egen person. Også musikalsk arbeidet han med ulike stilarter innen pop og rock, og han viste stor evne til å fange opp nye trender og gi dem sine eget uttrykk.
Han singledebuterte som soloartist i 1966, fikk sin første hit i 1969 med Space Oddity og fikk sitt store gjennombrudd i 1972, da han framsto som den androgyne glamrockeren «Ziggy Stardust» og hadde et sceneshow som var preget av outrerte kostymer. Bowie samarbeidet også med andre artister som produsent (blant annet Lou Reeds album Transformer) og komponist (blant annet Mott The Hooples hit All The Young Dudes).Brian Eno bidro til de tre synth-pregede albumene fra 1977–1979 som kalles Berlin-trilogien. Hans mest solgte album er det dansbare Let's Dance (1983). Sammen med rockebandet Tin Machine ga han ut studioalbum i 1989 og 1991, som begge fikk dårlig kritikk. På 1990-tallet eksperimenterte Bowie med både elektronika, grunge, dance og hiphop, men beholdt likevel sine trofaste fans. Store hits, 1972–1999 Starman  John, I'm Only Dancing  The Jean Genie Drive-In Saturday Life On Mars?  Sorrow (coverversjon)  Knock On Wood (coverversjon) Rebel Rebel Young Americans Fame Golden Years Sound And Vision Boys Keep Swinging Ashes To Ashes Fashion  Under Pressure (med Queen) Let's Dance China Girl Modern Love Blue Jean  This Is Not America (med Pat Metheny Group)  Dancing In The Street (med Mick Jagger) Absolute Beginners Jump They Say Hallo Spaceboy Little Wonder Thursday's Child Studioalbum David Bowie (1967)  Space Oddity (1969)  The Man Who Sold The World (1970)  Hunky Dory (1971)  The Rise And Fall Of Ziggy Stardust And The Spiders From Mars (1972)  Aladdin Sane (1973)  Pin Ups (1973; coverversjoner)  Diamond Dogs (1974)  Young Americans (1975)  Station To Station (1976)  Low (1977)  "Heroes" (1977)  Lodger (1979)  Scary Monsters (1980)  Let's Dance (1983)  Tonight (1984)  Never Let Me Down (1987)  Black Tie White Noise (1993)  1. Outside (1995)  Earthling (1997)  "hours..." (1999)  Heathen (2002)  Reality (2003)  The Next Day (2013)  Blackstar (2016)  Toy (2022; nyinnspillinger av gamle låter)  Bowies mest solgte konsertplater er hans to første: David Live (1974) og Stage (1978). Den 10. januar 2016, to dager etter at David Bowie ga ut sitt siste album Blackstar (på sin 69-årsdag), døde han av leverkreft. En av sangene, Lazarus, ga navn til en musikal som var basert på en film Bowie spilte i: The Man Who Fell To Earth. 18 av hans beste låter ble spilt i Lazarus, som siden premieren i New York City i 2015 blant annet har vært spilt på Det Norske Teatret (2019). Filmmusikk David Bowie skrev også en del filmmusikk og høstet anerkjennelse som skuespiller, med roller i filmer som The Man Who Fell To Earth (1976), Merry Christmas, Mr. Lawrence (1983), Absolute Beginners (1986), Labyrinth (1986), The Last Temptation Of Christ (1988) og Basquiat (1996). Han spilte i The Elephant Man på Broadway i 1980 og hadde hovedrollen i en fjernsynsoppsetning av Bertolt Brechts Baal i 1981. Hans musikk til den britiske TV-serien The Buddha of Suburbia (1993) ble utgitt på plate. Les mer i Store norske leksikon populærmusikk Eksterne lenker David Bowie Litteratur Buckley, David (2005): Strange Fascination : David Bowie : The Definitive Story, revised & updated edition, isbn 978-0753510025, Finn boken  Gillman, Peter & Leni (1986): Alias David Bowie : A Biography  Hoskyns, Barney (1998): Glam! : Bowie, Bolan and the Glitter Rock Revolution, isbn 0-571-19542-3, Finn boken  Pegg, Nicholas (2006): The complete David Bowie, 4th edition, isbn 9781905287154, Finn boken  Sandford, Christopher (1996): Bowie : Loving the Alien  Trynka, Paul (2012): Starman : David Bowie (Norsk utgave: 2013, Libretto Forlag)